id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id tr hbs_lat es id id ceb id id id tr ms id id id id id ms ms hbs_lat id id ms ms ms id id id ms id id hbs_lat ms id id ms id id es id id ms id ms id id id ms id ms id id id ms id id ms ms id ms ms id id id id id id ms ms id ceb ms ms ms id ms ms id ms eo id eo id ms sl ms ms id fi it fr ms it fr en id id hy hy hy ms ms en en en en en en en en en en en id id id id id en id id jv ms id id it es id id en id ms ms ms ms ms ms
Herpes Kelamin: Ketahui Simptom, Punca, Diagnosis & Rawatan
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ditulis oleh Nur Shawani Zakaria Disemak pada 09/11/2021
Disemak secara perubatan oleh Prof Dr Christopher Ho Chee Kong
Apa itu herpes kelamin?
Apa itu herpes kelamin?
Ingin tahu apa itu herpes kelamin? Teruskan pembacaan anda di bawah.
Untuk mendapatkan lebih banyak info tentang Kesihatan Seksual, sila dapatkannya di sini.
Herpes kelamin merupakan jangkitan seksual yang juga dipanggil sebagai sexually transmitted infection (STI), berpunca disebabkan virus herpes simplex virus (HSV).
Ia selalunya terjadi apabila lepuh-lepuh kecil berair muncul pada alat kelamin, dubur atau mulut.
Ada dua jenis HSV: herpes jenis 1 dan herpes jenis 2. Herpes jenis 1, juga dikenali sebagai HSV-1 atau herpes mulut menyebabkan luka di sekitar mulut dan bibir. Kadangkala dipanggil sebagai luka sejuk atau lepuh demam.
Herpes kelamin boleh merebak melalui hubungan terus tetapi selalunya terjadi ketika melakukan aktiviti seksual.
Apakah kebarangkalian penyakit ini?
Apa itu herpes? Herpes kelamin adalah keadaan yang biasa terjadi pada lelaki dan wanita. Wanita lebih berisiko dijangkiti virus berbanding lelaki.
Ia biasanya berlaku kepada mereka yang aktif secara seksual. Ibu hamil yang dijangkiti penyakit ini boleh menjejaskan bayi mereka ketika melahirkan anak.
Ia boleh diurus dengan mengurangkan faktor risiko. Sila berbincang dengan doktor anda untuk maklumat lanjut.
Apakah simptom herpes kelamin?
Ramai individu dijangkiti dengan HSV tidak tahu bahawa mereka sedang dijangkiti kerana tiada sebarang tanda atau gejala. Beberapa individu mengalami tanda dan gejala seperti berikut:
Sakit atau gatal-gatal di bahagian alat kelamin atau belakang
Gumpalan merah kecil atau lepuh putih kecil
Ulser yang terbentuk apabila lecur pecah
Kuping yang terbentuk apabila ulser sembuh
Sakit apabila membuang air kecil
Kelenjar limfa membengkak di pangkal paha
Luka-luka boleh terjadi di sekitar mulut, kawasan rektum, dan kawasan alat kelamin. Herpes kelamin adalah berbeza bagi semua individu.
Tanda dan gejala boleh berulang selama bertahun-tahun. Bagi beberapa individu, mereka mengalami gejala-gejala ini beberapa kali dalam setahun manakala bagi mereka yang lain tidak mengalami sebarang gejala.
Mungkin terdapat beberapa tanda atau gejala yang tidak tersenarai di atas. Jika anda mempunyai sebarang kebimbangan mengenai apa jua gejala, sila berunding dengan doktor anda.
Bila saya harus berjumpa doktor?
Hubungi doktor jika anda mengalami sebarang tanda herpes kelamin. Jika anda aktif secara seksual, adalah amat penting untuk kerap melakukan pemeriksaan untuk apa jua jangkitan seksual.
Tubuh setiap individu bertindak balas secara berbeza. Jadi, amat penting untuk berbincang dengan doktor anda untuk mengetahui saranan terbaik bagi situasi anda.
Apakah punca herpes kelamin?
HSV adalah disebabkan oleh virus herpes yang dikenali sebagai herpes simplex virus (HSV).
Ia boleh merebak melalui hubungan terus, seks, seks oral atau jangkitan ibu kepada bayi.
Apabila dijangkiti, virus yang tidak aktif yang berada dalam tubuh akan diaktifkan semula beberapa kali dalam setahun. Ada dua jenis virus herpes.
Herpes simplex virus jenis 1 (HSV-1) menyebabkan luka-luka sejuk dan lepuh demam namun ia boleh merebak ke kawasan alat kelamin ketika seks oral
Herpes simplex virus jenis 2 (HSV-2) yang biasanya menyebabkan herpes kelamin. Penularannya sangat tinggi dan boleh merebak melalui hubungan seksual dan hubungan kulit ke kulit
Virus selalunya mati secepat yang mungkin di luar badan. Jadi, adalah mustahil untuk seseorang itu dijangkiti virus daripada tempat duduk jamban atau berkongsi tuala dengan individu berjangkit.
Apakah yang meningkatkan risiko saya kepada HSV?
Terdapat beberapa faktor risiko untuk herpes kelamin seperti:
Jantina: Kes-kes membuktikan bahawa wanita amat mudah dijangkiti virus berbanding lelaki
Ramai pasangan seksual: Risiko anda tinggi dengan setiap pasangan anda. Jadi, amat penting untuk melakukan seks secara selamat dan kerap melakukan pemeriksaan
Sistem imun yang lemah: Ini membuatkan anda lebih mudah dijangkiti virus
Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.
Bagaimana pesakit herpes kelamin didiagnosis?
Doktor akan menggunakan ujian-ujian berikut untuk mendiagnosis jika anda mengalami HSV:
Ujian budaya virus. Ujian ini mengambil sampel daripada ulser kulit atau luka untuk memastikan kehadiran virus herpes
Ujian tindak balas rantai polimerase (PCR). Ujian ini mengambil DNA anda daripada sampel darah untuk menentukan kehadiran dan jenis HSV
Ujian darah. Ini untuk memeriksa antibodi HSV bagi mengesan mana-mana jangkitan virus herpes yang lalu
Jika anda hamil, anda patut memberitahu doktor anda secepat mungkin.
Doktor akan menetapkan beberapa ubat antivirus menjelang akhir kehamilan anda untuk mencegah daripada menyebarkan virus tersebut kepada bayi anda.
Untuk beberapa kes doktor akan menyarankan anda melakukan C-zer untuk melahirkan anak anda dengan lebih awal.
Tiada penawar untuk herpes kelamin. Rawatan biasanya dilakukan untuk mengurus gejala dan mencegah penyebarannya.
Jika anda tidak memiliki apa-apa gejala, anda biasanya tidak memerlukan rawatan. Doktor akan menetapkan ubat antivirus. Tujuannya untuk:
Membantu menyembuhkan luka secepat mungkin
Mengurangkan kekerapan untuk berulang
Mengurangkan keterukan dan tempoh gejala
Minimumkan peluang daripada merebak kepada orang lain
Ubat-ubat ini termasuklah acyclovir (Zovirax®), famciclovir (Famvir®), valacyclovir (Valtrex®).
Apakah perubahan gaya hidup dan rawatan sampingan yang boleh saya ambil untuk menangani herpes kelamin?
Berikut merupakan perubahan gaya hidup dan rawatan sampingan di rumah yang boleh membantu anda mengatasi HSV:
Ambil ubat mengikut arahan doktor dengan betul
Pastikan herpes anda kering dan bersih
Elakkan menyentuh ulser tersebut. Anda patut kerap membasuh tangan anda untuk mencegah penyebaran kepada orang lain atau bahagian anggota badan yang lain
Elak melakukan seks tanpa perlindungan
Jika anda hamil, beritahu doktor untuk mengetahui bagaimana untuk melindungi bayi anda
Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Ferri, Fred. Ferri’s Netter Patient Advisor. Philadelphia, PA: Saunders / Elsevier, 2012. Print edition. Page 373.
Genital herpes. http://www.mayoclinic.org/diseases-conditions/genital-herpes/basics/definition/con-20020893. Accessed July 23, 2016.
Genital herpes. https://www.nlm.nih.gov/medlineplus/ency/article/000857.htm. Accessed July 23, 2016.
Genital herpes. http://www.cdc.gov/std/herpes/stdfact-herpes.htm. Accessed July 23, 2016.
Apa Yang Anda Perlu Tahu Tentang Herpes Oral! (Herpes Yang Jadi Pada Mulut)
Ada Benjolan Pada Alat Sulit, Ini Jerawat Atau Tanda Herpes? Sila Peka Perubahan Ini
Ditulis oleh Nur Shawani Zakaria Disemak pada 09/11/2021
Disemak secara perubatan oleh Prof Dr Christopher Ho Chee Kong
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.